CELEX: 22007D0077(01)
Language: bg
Date: 2007-07-06 00:00:00
Title: Решение на Съвместния комитет на ЕИП № 77/2007 от 6 юли 2007 година за изменение на приложение II (Технически регламенти, стандарти, изпитвания и сертифициране) към Споразумението за ЕИП

13.12.2007   
            
            
               BG
            
            
               Официален вестник на Европейския съюз
            
            
               L 328/15
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   
   № 77/2007
   от 6 юли 2007 година
   за изменение на приложение II (Технически регламенти, стандарти, изпитвания и сертифициране) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение II към Споразумението бе изменено с Решение № 145/2006 на Съвместния комитет на ЕИП от 8 декември 2006 г. (1)
               
            
         
               (2)
            
            
               Директива 2007/3/EO на Комисията от 2 февруари 2007 г. за изменение, за целите на привеждане в съответствие с техническия прогрес, на приложения I и II към Директива 96/74/ЕО на Европейския парламент и на Съвета относно наименованията на текстилните продукти (2) следва да бъде включена в Споразумението.
            
         
               (3)
            
            
               Директива 2007/4/ЕО на Комисията от 2 февруари 2007 г. за изменение, за целите на привеждане в съответствие с техническия прогрес, на приложение II към Директива 96/73/ЕО на Европейския парламент и на Съвета относно някои методи за количествен анализ на двукомпонентни смеси за текстилни влакна (3) следва да бъде включена в споразумението,
            
         РЕШИ:
   Член 1
   Глава XI от приложение II към Споразумението се изменя, както следва:
   
               1.
            
            
               В точка 4а (Директива 96/73/ЕО на Европейския парламент и на Съвета) се добавя следното тире:
               
                           „—
                        
                        
                           
                              32007 L 0004: Директива 2007/4/ЕО на Комисията от 2 февруари 2007 г. (ОВ L 28, 3.2.2007 г., стр. 14).“
                        
                     
         
               2.
            
            
               В точка 4б (Директива 96/74/ЕО на Европейския парламент и на Съвета) се добавя следното тире:
               
                           „—
                        
                        
                           
                              32007 L 0003: Директива 2007/3/ЕО на Комисията от 2 февруари 2007 г. (ОВ L 28, 3.2.2007 г., стр. 12).“
                        
                     
         Член 2
   Текстовете на решения 2007/3/ЕО и 2007/4/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 7 юли 2007 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 6 юли 2007 година.
      
         
            За Съвместния комитет на ЕИП
         
         
            Председател
         
         Stefán Haukur JÓHANNESSON
         
      
   
   
      (1)  ОВ L 89, 29.3.2007 г., стр. 13.
   
      (2)  ОВ L 28, 3.2.2007 г., стр. 12.
   
      (3)  ОВ L 28, 3.2.2007 г., стр. 14.
   
      (4)  Не са посочени конституционни изисквания.